《钱塘江头寄兴》
明代·张希载

寻真偶过大明庵，斗径纡回步不堪。傍竹幽禽啼欲暮，眠云老衲梦初酣。

归心时逐江流急，逸兴春从树色贪。更欲振衣千仞去，笑将行止与琴弹。

作者简介：张希载，字博之，一字柏山。顺德人。明武宗正德贡生，官攸县教谕。尝师事献章。隐居西樵山中。清道光《广东通志》卷二七四、清康熙《顺德县志》卷七有传。